|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

17.09.2024 г.

**А1 е отличена като най-добър работодател в категория „Телекомуникации“ от Career Show Awards 2024**

* *А1 взе приза за „Най-добър работодател - Телекомуникации“ на Career Show Awards 2024.*
* *Компания получи общо четири отличия на престижните награди.*
* *Над 400 кандидатури на български и международни компании се включиха в надпреварата тази година.*

**А1 беше отличена като „Най-добър работодател - Телекомуникации“** на шестото издание на престижните награди [Career Show Awards 2024](https://careershow.bg/awards/winners). Компанията спечели общо четири отличия, с които затвърди ангажимента си към развитието на таланти и иновации в сектора.

**А1 бе наградена и с най-високото златно отличие за своята стратегия за кариерно развитие**, насочена към изграждането на устойчива експертиза в сферата на технологиите. Като част от тази стратегия компанията разработва редица вътрешни инициативи и програми за надграждане на знанията и уменията на своите служители, сред които вътрешна стажантска програма, специализирани академии и кариерен коучинг.

„Тези награди са отражение на нашите усилия да бъдем не само лидер в технологиите, но и работодател, който инвестира в развитието на хората си. В А1 вярваме, че ключът към успеха е да дадеш възможност на служителите да растат, да се развиват и да реализират пълния си потенциал. Ние градим среда, в която таланти се трансформират в експерти, а новите идеи и лидерски умения движат иновациите напред“, заяви Миглена Узунова-Цекова, старши директор „Човешки ресурси“, А1.

**Компанията получи и сребърно отличие в категория „Най-добър работодател“**, затвърждавайки водещата си роля като доставчик на дигитални услуги и телекомуникационни решения. С над 3 600 служители в България, А1 непрекъснато инвестира в модерна телекомуникационна и ICT инфраструктура, осигурявайки достъп до дигитални технологии за потребителите и бизнеса.

**За новата си програма „Клуб на ментора“ в направление „Корпоративни продажби“ А1 спечели и бронз в категория „Стратегия за онбординг“**. Тази програма не само подпомага по-успешната интеграция на новите служители, но също така развива лидерските умения на менторите, повишавайки тяхната професионална експертиза.

Career Show Awards са ежегодни награди, отличаващи водещи практики в човешките ресурси и работодателската марка. През тази година над 400 кандидатури на български и международни компании се включиха, за да споделят своите успешни практики в надпреварата за престижното отличие, като бяха оценени от авторитетно жури от професионалисти в различни сфери.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*